钦定古今图书集成/明伦汇编/闺媛典/第099卷 > 皇清五 > 聂以偕妻桂氏〈母孙氏附〉
## 钦定古今图书集成/明伦汇编/闺媛典/第099卷 > 皇清五 > 聂以偕妻桂氏〈母孙氏附〉

按《金谿县志》：“桂氏，字良英，方伯绍龙次女。幼涉经史，通大义，字同邑聂以偕，故霸州副使廷璧之孙，孝廉志宏季子。氏年十六于归，事舅姑极婉顺。甫二载，以偕没，氏矢志从夫，不食欲自缢，母孙氏力护不克死。越数载，神枢都督赵民怀率其旅道江西南归，贵州谿邑人民挈室远避，氏随母徙于乡之张坊。忽传有” 兵入掠食，众皆踉跄奔窜，氏抚膺泣拜曰：“乱今伊始未亡人，岂忍再罹此厄，儿不复事母矣。” 会姑亦至，讯知，深悯焉。既抵家，众倦不及防，至夜解带自经死。其后庚寅有乱兵剽掠黄通里，氏母孙避其地，为贼执，厉声骂贼，被刳腹断喉而死。